10. ΒΑΣΙΛΙΚΟΝ ΔΙΑΤΑΓΜΑ της 19/27 Ιουν. 1940 Περί τρόπου εισπράξεως τελών επί εγγράφων τινών της ποινικής διαδικασίας. Εκδίδεται εις εκτέλεσιν των άρθρ. 3 και 38 § 2 του Π.Δ/τος της 28/28 Ιουλ. 1931, τόμ.28. Άρθρον 1 Επί των κάτωθι εγγράφων της ποινικής διαδικασίας των δικαστηρίων, των υποκειμένων, κατά τους ν. 1816 και 2757 (τόμ. 28) και τα Ν.Δ. της 29 Δεκ. 1922, 24 Δεκ. 1925), 22 Ιαν. 1926, διατηρηθέντας εν ισχύϊ δια του άρθρου 35 § 3 του Δ/τος της 28 Ιουλ. 1931 π. Κώδικος νόμων περί τελών χαρτοσήμου (τόμ. 28) ως και ούτοι μεταγενεστέρως ετροποποιήθησαν και συνεπληρώθησαν δια των Α.Ν. 1578/39 και 2289/40 (τόμ. 28) εις προκαταβολήν τελών χαρτοσήμου, δι' επικολλήσεως επ' αυτών αναλόγου αξίας κινητού επισήματος, ήτοι: 1)επί παραστάσεως πολιτικώς εναγόντων ή παθόντων αιτούντων χρηματικήν ικανοποίησιν εκ ψυχικής οδύνης, δια τε την σχετικήν δήλωσιν παραστάσεως εν τε τη προδικασία της ποινικής υποθέσεως ή επ'  Σελ. 210(α) Τεύχος 638-Σελ. 136 ακροατηρίου ποινικού δικαστηρίου γενομένη, ως και τας επί ταύτη εκδιδομένας δικαστικάς αποφάσεις των δικαστηρίων τούτων, 2)επί αιτήσεων προσωρινής απολύσεως επί εγγυήσει κατηγορουμένων, υποβαλλομένων είτε κατά την προδικασίαν της ποινικής υποθέσεως είτε επ' ακροατηρίου ποινικού δικαστηρίου, 3)επί παραιτήσεως από εγκλήσεως κατά τε την προδικασίαν ή επ' ακροατηρίου των άνω δικαστηρίων γενομένη, επί των εκθέσεων ανακοπής, εφέσεως ή αναιρέσεως κατά παντός είδους αποφάσεων των ποινικών δικαστηρίων ή βουλευμάτων των συμβουλίων αυτών, ορίζομεν όπως αντί της χρήσεως κινητού επισήματος προς είσπραξιν των προκαταβαλλομένων τούτων τελών, από της ισχύος του παρόντος, τα τέλη, ταύτα εισπράττωνται δι' εκδόσεως αποδεικτικού εισπράξεως του δημοσίου ταμείου. Άρθρον 2 Το κατά το άρθρ. 10 του από 9 Νοεμ. 1925 Ν.Δ/τος ως τούτο ετροποποιήθη υπό των Ν.Δ/των της 17 Δεκ. 1925 π. εφέσεως ποινικών αποφάσεων, της 24 Δεκ. 1925 π. ορισμού ενιαίου ενσήμου δια την είσπραξιν των τελών χαρτοσήμου, των προσθέτων τελών και των δικαστικών ενσήμων, της 22 Ιαν. 1926 π. συμπληρώσεως των διατάξεων περί ενιαίου ενσήμου και του Α.Ν.1578/1939 (τόμ. 28), αντί διπλοτύπου βιβλίου δηλώσεως ανακοπών και εφέσεων κατ' αποφάσεων ποινικών δικαστηρίων, εισπραττόμενον τέλος χαρτοσήμου δι' επικολλήσεως αναλόγου αξίας κινητού επισήματος, θα εισπράτηται εφεξής δι' εκδόσεως αποδεικτικού εισπράξεως του δημοσίου ταμείου. Άρθρον 3 Τα κατά το άρθρ. 14 του από 9 Νοεμ. 1925 Ν.Δ/τος ως τούτο ετροποποιήθη υπό των Ν.Δ/των της 17 Δεκ. 1925 π. εφέσεως ποινικών αποφάσεων, της 24 Δεκ. 1925 π. ορισμού ενιαίου ενσήμου δια την είσπραξιν των τελών χαρτοσήμου, των προσθέτων τελών και των δικαστικών ενσήμων, της 22 Ιαν. 1926 π. συμπληρώσεως των διατάξεων περί ενιαίου ενσήμου, και του Α.Ν. 1578/1939 εισπραττόμενα δι' επικολλήσεως ως αναλόγου αξίας κινητού επισήματος και υπό του άρθρ. 338 της Ποιν. Δικ. οριζόμενα ως προκαταβλητέα τέλη και έξοδα ερήμην δίκης δια την άσκησιν του ενδίκου μέσου της ανακοπής κατά αποφάσεων παντός ποινικού δικαστηρίου, θα εισπράττωνται εφεξής δι' αποδεικτικού εισπράξεως του δημοσίου ταμείου. 9.Ε.α.9-10 Ποινική Διατίμηση Άρθρον 4 Η είσπραξις των εν άρθρ. 1-3 του παρόντος τελών χαρτοσήμου ενεργείται υπό των γραμματέων των ποινικών δικαστηρίων δια διπλοτύπου αποδεικτικού εισπράξεως, αποκοπτομένου εκ του κατά τον ν. ΓΩΟΒ΄, (τ. 25), χορηγουμένου αυτοίς βιβλίου διπλοτύπων εισπράξεως των λοιπών ποινικών εξόδων, τηρουμένων των σχετικών νομικών διατάξεων δια τε την τοιαύτην είσπραξιν και την εισαγωγήν των εισπραχθέντων εις το δημόσιον ταμείον. Εις ας πόλεις υφίσταται ειδικόν δημόσιον ταμείον δικαστικών εισπράξεων, η είσπραξις των άνω τελών δεν ενεργείται υπό των δικαστικών γραμματέων αλλ' υπό του ταμείου τούτου δια των παρ' αυτώ επιμελητών. Άρθρον 5 Κατά την έκδοσιν του αποδεικτικού εισπράξεως των άνω τελών, συνεισπράττεται πάντοτε το εν άρθρ. 15 § 20 του από 28 Ιουλ. 1931 Δ/τος π. κώδικος νόμων περί τελών χαρτοσήμου, ως τούτο ετροποποιήθη υπό των Α.Ν. 1578/1939 και 2289/1940 (τόμ. 28) ωρισμένον τέλος χαρτοσήμου. Άρθρον 6 Τα περί της εισπράξεως των άνω τελών αποδεικτικόν εισπράξεως, προ πάσης υποβολής του σχετικού εγγράφου προς την δικαστικήν αρχήν ή προ πάσης δηλώσεως ή παραστάσεως εις ταύτην, παραδίδεται υπό του ενδιαφερομένου εις την δικαστικήν αρχήν και συνάπτεται τούτο πάντοτε τη επιμελεία και υπό προσωπικήν ευθύνην του αρμοδίου δικαστικού γραμματέως, ως ακολούθως: α)επί παραστάσεως πολιτικώς ενάγοντος ή αιτούντος ικανοποίησιν εκ ψυχικής οδύνης, δια μεν την περί τούτου δήλωσιν εν τη προδικασία εις την σχετικήν αίτησιν, μήνυσιν ή έκθεσιν, δια την ομοίαν δήλωσιν επ' ακροατηρίου και τας επί τη άνω προτάσει εκδιδομένας δικαστικάς αποφάσεις εις εκάστην των αποφάσεων τούτων, β)επί αιτήσεων προσωρινής απολύσεως επί εγγυήσει, δια μεν τας εν τη προδικασία υποβαλλομένας, εις την σχετικήν περί τούτου έγγραφον αίτησιν του ενδιαφερομένου, δια δε τας επ' ακροατηρίου του ποινικού δικαστηρίου τοιαύτας, εις την εκδιδομένην επί ταύτης δικαστικήν απόφασιν, γ)επί παραιτήσεως από εγκλήσεων, δια μεν τας εν τη προδικασία δηλουμένας, εις την σχετικήν περί τούτου έγγραφον αίτησιν ή την επί τούτω συντασσομένην δικαστικήν έκθεσιν, δια δε τας επ' ακροατηρίου τοιαύτας, εις την επί τούτω εκδιδομένην δικαστικήν απόφασιν, δ)επί των εκθέσεων ανακοπής, εφέσεως ή αναιρέσεως κατ' αποφάσεων ποινικών δικαστηρίων ή βουλευμάτων των συμβουλίων αυτών, εις τας εκθέσεις των ενδίκων τούτων μέσων. Καθ' άπασας τας άνω περιπτώσεις, ο αρμόδιος δικαστικός γραμματεύς οφείλει να συντάσση παρά πόδας εκάστου των άνω εγγράφων, σύντομον έκθεσιν εν η ρητή να γίνηται μνεία περί της παραδόσεως και επισυνάψεως εν αυτή του κατά τα άνω αποδεικτικού εισπράξεως των άνω τελών. Εις τον ημέτερον επί των Οικονομικών υπουργόν ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από 1 Αυγούστου 1940. 